
MUNICIPIUL TIMIŞOARA
DIRECȚIA CLĂDIRI, TERENURI și DOTĂRI DIVERSE II VEST
Nr. SC2020-27223 din 19.11.2020


	    
RAPORT DE SPECIALITATE
privind încheierea unei convenții între Municipiul Timișoara și C.N.A.I.R. S.A., referitoare la acordarea unui drept de acces gratuit, asupra imobilului-teren înscris în C.F. nr.425157-Timișoara, aflat în proprietatea Municipiului Timișoara

Având în vedere Referatul de aprobare a proiectului de hotărâre nr.SC2020-27223 din 19.11.2020, al Primarului Municipiului Timișoara și Proiectul de hotărâre privind încheierea unei convenții între Municipiul Timișoara și C.N.A.I.R. S.A., referitoare la constituirea cu titlu gratuit, a dreptului de acces asupra imobilului-teren înscris în C.F. nr.425157-Timișoara(conversie a C.F. nr.145371), nr. cadastral vechi A1510, aflat în proprietatea Municipiului Timișoara și administrarea Consiliului Local, facem următoarele precizări:
	Prin adresa nr.VOTS-tm/1913/2020/IP/tb din 17.09.2020, societatea Tirrena Scavi S.p.A. Italia – Sucursala Cluj, în calitate de executant al obiectivului ”Proiectare și execuție Varianta de Ocolire Timișoara-Sud”, ne informează că, E-Distribuție Banat S.A., în calitate de deținător de utilități (rețele electrice), pe traseul aflat în studiu, are nevoie de acordul/acceptul nostru, în ceea ce privește relocarea Rețelor Electrice de Înaltă Tensiune 110 kv, pe terenul alăturat, aflat în proprietatea Municipiului Timișoara, până la finalizarea procedurii de expropriere a acestuia, de către/și în favoarea beneficiarului final C.N.A.I.R. S.A., persoană juridică cu capital social integral de stat, de interes stategic național.   
	Conform împuternicirii nr.92/28244 din 13.05.2020, C.N.A.I.R. S.A., societatea Tirrena Scavi S.p.A. Italia – Sucursala Cluj, este mandatată să îndeplinească toate formalitățile de relocare a rețelelor electrice, respectiv să depună documentele necesare încheierii, în numele C.N.A.I.R. S.A., a contractelor/convenție de eliberare amplasament.
	Conform împuternicirii nr.92/7587 din 04.02.2019, C.N.A.I.R. S.A., societatea Tirrena Scavi S.p.A Italia – Sucursala Cluj, este mandatată să acționeze în relațiile cu autoritățile, pentru obținerea, în numele companiei, a tuturor Certificatelor de urbanism, Avizelor, Acordurilor, Permiselor, precum și a Autorizațiilor, necesare în scopul realizării obiectivului ”Proiectare și execuție Varianta de ocolire Timișoara-Sud”, conform prevederilor legale în vigoare. 
	Conform celor menționate de Tirrena Scavi S.p.A Italia – Sucursala Cluj, lucrările de relocare/protejare rețele electrice 110 kv, administrate de către E-Distribuție Banat, sunt necesare a fi executate, pentru a permite realizarea obiectivului de importanță națională ”Proiectare și execuție Varianta de Ocolire Timișoara-Sud”.
	Tot din adresa sus-numitei, rezultă că, benefeciarul final, C.N.A.I.R. S.A., a demarat procedura de expropriere a suprafețelor de teren necesare executării lucrărilor de ”Proiectare și execuție Varianta de Ocolire Timișoara-Sud”.
	Pentru evitarea întârzierilor, se solicită încheierea între instituția noastră, în calitate de proprietar al terenului și beneficiarul fina, C.N.A.I.R. S.A., a unei convenții, care ar permite accesul Antreprenorului Tirrena Scavi, pe teren, în vederea efectuării lucrărilor de relocare/protejare rețele electrice 110 kv și implicit continuarea lucrărilor la varianta de ocolire Timișoara-Sud.	 
	Având în vedere cele menționate în prezentul raport, apreciem că, proiectul de hotărâre menţionat mai sus, îndeplinește condițiile pentru a fi supus dezbaterii și aprobării în plenul Consiliului Local, în sensul încheierii unei convenții între Municipiul Timișoara și C.N.A.I.R. S.A., prin mandatar Tirrena Scavi S.p.A. Italia – Sucursala Cluj, privind constituirea cu titlu gratuit, a dreptului de acces asupra imobilului-teren înscris în C.F. nr.425157-Timișoara(conversie a C.F. nr.145371), nr. cadastral vechi A1510, aflat în proprietatea Municipiului Timișoara, începând cu data emiterii hotărârii și până la finalizarea procesului de expropriere și împuternicirea primarului municipiului Timișoara, să semneze convenția respectivă, care va face parte integrantă din hotărâre.	 

